da en en en fr de da id da da da da da da da da da da da nb da en en fr da en sv en uk nb da da da en da nl en en da de sv hu sv da da da da da da da en da en da da ja en da sv da da en en
To danske mesterskaber til Svanholms ungdom Ved Inde-DM i Ishøj - Svanholm Cricketklub
Tirsdag d. 25. marts 2014 kl. 19:37 af Henrik Pfaff
I juniorrækken blev vi overrasket over at møde et Herning-hold, der realistisk set var et udvalgt jysk hold med tre spillere fra andre klubber (Skanderborg, Esbjerg og Horsens), der går på akademiet.
Vi indledte med en noget usikker gevinst over de absolut ikke uefne juniorer fra Husum. Så gjaldt det Herning, der indledte med de ikke overvældende 104. Da Mads Henriksen blev grebet ud på første bold og Said Alam kastet ud straks efter begyndte det dog at se problematisk ud. De resterende gjorde det dog flot og da kampens sidste bold skulle kastes, manglede vi et point for uafgjort. Den skulle Jonas Henriksen, der i øvrigt havde en fantastisk turnering, modtage, men han blev grebet af keeperen.
Senere slog AB Herning og så kunne det blive alt fra første til tredjeplads til os.
For at vi kunne vinde turneringen måtte AB helst ikke score for mange og samtidig måtte vi – under en evt. passage - ikke miste mere end højst to gærder.
Det hele lykkedes i et salatfad. AB er ikke så brede som tidligere og har samtidigt et svanholm-kompleks. De startede med lyn og torden, men da vore slowbowlere kom til, stokkede Mads Henriksen, der havde overtaget keeperhandskerne, dem ud. Kombinationen af Saif Ahmed og Azaan Ur-Reham (3 gærder for 10) var for meget for dem.
Og vi passerede uden et gærdetab – og var danske juniormestre
'Man of te tournament' i juniorrækken Saif Ahmed
Svanholms juniormestre. Stående fra venstre: Taha Ahmed, træner, Said Alam, Hussain Bashir, Toke Larsen og Mads Henriksen.
Knælende Saif Ahmed, Saud Munir, Azaan Ur-Rehman og Jonas Henriksen
Svanholm 104 (Saif Ahmed 32, Said Alam 21x, Mads Henriksen 20x) over Husum 96 (Ferdinand Lev 25).
Herning 104 (Frederik Mikkelsen 42x, Lavanish Prem 22) over Svanholm 103 (Jonas Henriksen 30, Saif Ahmed 21, Nicolai Damgård 3/25).
Svanholm 73/0 (Saif Ahmed 22x, Mads Henriksen 21x) over AB 69 (Annique Uddin 20, Azaan Ur-Rehmann 3/10)
Vi har en kanontop på holdet. Det kniber mere, når vi kommer længere ned, så når 2 ud af 3 af toppen går som de gjorde mod Husum, der viste sig at være farligst, selvom de kun blev nr. tre, så kniber det. Det lykkedes os at skrabe 91 sammen, selvom vi battede 4 maiden overe Husum havde kun en 11 årig spiller, der til gengæld hedder Wunderlich og også var det, der truede – og Husum sluttede i sidste over med 9 point , da han havde lavet sit maksimum.
Horsens-kampen gik strygende og sidste kamp mod Ishøj blev noget, hvor alle dem, der ikke var kommet så meget til tidligere, kom til fadet, da vi havde indledt med 149 uden et gærdetab
Svanholms drengevindere: Bagest fra venstre: Saud Munir,Hussain Bashir, Jonas Henriksen, Azaar Ur-Rehman, Mohammed Hasham. Knælende;Saif Ali Ahmad, Zeshan Aslam, Saif Ali Ahmad, Ahmar Hussain, Jonas Henriksen
Svanholm 91 (Jonas Henriksen 22) over Husum 82 (Rasmus Wunderlich 41x).
Svanholm 79/0 (Saud Munir21x, Jonas Henriksen 20x) over Horsens 75.
Svanholm 149/0 (Saud Munir 43x, Azaan Ur-Rehman 22x, Jonas Henriksen 21x, Hussain Bashir 20x) over Ishøj 117 (Nabil Akhtar 41x, Hassan Akhtar 21).
Lilleputter gik til bunds
Vi har været meget stolte over, at vi i løbet af et par år har kunnet skabe et lilleputhold helt fra bunden, der i år kunne vinde den indledende københavnsk/sjællandske turnering.
Men ved Inde-DM gik det ikke. Om det har været nerver vides ikke, men ingen af spillerne præsterede –og så vinder man altså ikke andet end erfaring.
AB, der kom med som reservehold, da jysk cricket ikke kunne stille to hæderlige lilleputhold, vandt det hele, så det bliver nogle drabelige kampe denne årgang får med AB i fremtiden.
Lilleputterne der vandt den københavnsk/sjællandske lilleputrække og endte på en fjerdeplads ved DM
AB 86 (Sami 28, Anas 21) over Svanholm 60.
Ishøj 140 (Moez 36x, Nabil Akhtar 30x) over Svanholm 92 (Abdullah Mahmood 20x)
Horsens 19/1 over Svanholm 16
Alle spillerne, der fik et par handsker som holdets bedste mand som “Men of te tournament” samlet. nr. to fra venstre i øverste række Jonas Henriksen (dreng) og nr. 1 – 3 fra venstre i nederste trække: Reman Mahmood (lilleput), Saif Ahmed og Saud Munir (junior)